* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 17.novembrī Nr.475**

(protokols Nr.24, 6.p.)

**Par kārtību rīcībai, kad vecāks saslimis ar Covid-19 infekciju un ir nepieciešams nodrošināt bērna aprūpi drošos apstākļos**

Ņemot vērā, ka Latvijā pēdējā mēneša laikā būtiski ir pieaudzis saslimušo personu ar Covid -19 skaits, Labklājības ministrija, sadarbībā ar Veselības ministriju, Bāriņtiesu darbinieku asociāciju, Neatliekamās medicīniskās palīdzības dienestu un Latvijas Pašvaldību savienību ir izstrādājusi visām pašvaldībām vadlīnijas rīcībai situācijā, kad nepieciešams nodrošināt bērna aprūpi drošā vidē, ja ar Covid -19 infekciju ir saslimis vecāks. Vadlīnijas nosaka rīcību bērnu īslaicīgas aprūpes (izmitināšanas) organizēšanai - nosacījumus izmitināšanas telpām, transportēšanai, apkalpojošajam personālam, kā arī rīcību situācijā, ja bērns, kurš sasniedzis 13 gadu vecumu un spēj palikt mājās viens bez citas personas pastāvīgas uzraudzības.

Iepazinusies ar LM vadlīnijām rīcībai situācijā, kad vecāks ir saslimis ar Covid-19 un ir nepieviešams nodrošināt bērna aprūpi drošos apstākļos, pamatojoties uz likuma “Par pašvaldībām’ 15. panta pirmās daļas 23.punktu,, kas nosaka, ka pašvaldības īsteno bērnu tiesību aizsardzību savā administratīvajā teritorijā.

Noklausījusies sniegto informāciju, ņemot vērā 11.11.2020. Sociālo un veselības jautājumu komitejas un 17.11.2020. Finanšu un attīstības komitejas atzinumus, **atklāti balsojot**: **PAR** **–** **13** (Artūrs Čačka, Andris Dombrovskis, Zigfrīds Gora, Antra Gotlaufa, Gunārs Ikaunieks, Valda Kļaviņa, Agris Lungevičs, Ivars Miķelsons, Andris Sakne, Rihards Saulītis, Inese Strode, Aleksandrs Šrubs, Kaspars Udrass), **PRET – NAV, ATTURAS – NAV,** Madonas novada pašvaldības dome **NOLEMJ**:

1. Situācijā, kad Madonas novada pašvaldībā vecāks ir saslimis ar Covid-19 infekciju un ir nepieciešams nodrošināt bērna aprūpi drošos apstākļos, rīkoties saskaņā ar Labklājības ministrijas izstrādātajām vadlīnijām.
2. Bērnu īslaicīgai aprūpei (izmitināšanai) pielāgot telpas Jaunatnes iela 3, Liezērē, Madonas novadā.
3. Pakalpojumu pēc vajadzības nodrošina BJAAC “Ozoli” (vadītāja S.Pabērza) sadarbībā ar Madonas novada bāriņtiesu (vadītāja I.Lediņa) , Madonas novada sociālo dienestu (vadītājs G.Riekstiņš) un Liezēres pagasta pārvaldi (vadītājs A.Vāvere).
4. Pakalpojums tiek nodrošināts tikai Madonas novadā deklarētajiem iedzīvotājiem.

Domes priekšsēdētājs A.Lungevičs

*I.Fārneste 20240013*